open-index/open-wikipedia-markdown huggingface dataset:
Foo fighter

**Foo fighter** bolo označenie používané spojeneckými posádkami stíhačiek počas druhej svetovej vojny pre to, čo sa neskôr začalo označovať ako UFO, pozorované na európskych aj tichomorských bojiskách. Prvým oficiálnym zaznamenaným prípadom bolo pozorovanie 14. októbra 1943 pri bombardovaní mesta Schweinfurt, ale samotný názov foo fighter sa vyskytuje až od konca roku 1944.

Väčšinou išlo o jasné svetlá sprevádzajúce lietadlá, niektoré prenikli aj do lietadiel, ale niekedy údajne išlo o malé disky s priemerom len niekoľko centimetrov, z ktorých niektoré dopadali na krídla lietadliel s veľkým rachotom. Briti si mysleli, že išlo o zbrane Osi, Os však pozorovala podobné úkazy a myslela si takisto, že išlo o zbrane Spojencov. Podobné úkazy hlásili japonské lietadlá v Tichomorí. Podobné úkazy/predmety pozorujú piloti a iné osoby dodnes, pôvod zostáva aspoň oficiálne nevyriešený a názov „foo fighter“ bol nahradený širším pojmom UFO (neidentifikovateľný lietajúci predmet).

Názov pochádza buď z francúzskeho „feu“ = oheň alebo z mena vtedy populárnej anglickej kreslenej postavičky menom „Foo“ + z angl. „fighter“ = bojovník.

Pôvod tohto javu sa dodnes nepodarilo plne vysvetliť. Americké armádne vyšetrovanie predpokladá, že môže ísť o rôzne javy napr. o elektrostatický jav podobný Eliášovmu ohňu, guľový blesk, odrazy svetiel od kryštálov ľadu a podobne.

## Externé odkazy
*Dokumenty o Foo fighters

Kategória:Vojsko
Kategória:Letectvo druhej svetovej vojny
Kategória:UFO
Parom

**Parom** môže byť:

*Perún
* expresívne: neurčitá alebo neznáma zlá sila, tajomné zlo; čert, ďas, diabol
* folk-metalová kapela z Dubnice nad Váhom, Parom (hudobná skupina)
Vincentínum

náhľad|Sídlo na Bachovej 4 v Bratislave

**Vincentinum** je občianske združenie na Slovensku. Cieľom združenia je podporovať skvalitňovanie výchovno-vzdelávacieho procesu a podmienok preň, vrátane materiálno-technického zabezpečenia na Gymnáziu a Základnej škole sv. Vincenta de Paul, Bachova 4, Bratislava. Predstaviteľom je Ing. Miloslav Klokner.

## Externé odkazy
* Občianske združenie Vincentínum

Kategória:Občianske združenia na Slovensku
Koruna

**Koruna** môže byť:

*mena viacerých európskych štátov koruna (mena)
*označenie mince v menových systémoch viacerých európskych štátov koruna (minca)
*symbolická ozdoba hlavy, pozri koruna (ozdoba); pozri napr.:
**česká koruna
**uhorská koruna
**cárska koruna
**cisárska koruna
**lombardská železná koruna (zlatá kráľovská koruna Longobardov z 5. storočia, dnes v dóme v Monze)
**tiara (trojitá pápežská koruna)
*kráľovstvo či korunná krajina resp. moc a majetok vlády kráľa (na rozdiel od jeho súkromného vplyvu a majetku), pozri koruna (kráľovstvo); často zároveň korunovačné insígnie; pozri aj napr.:
**uhorská koruna
**česká koruna
**koruna poľského kráľovstva (Corona regni Poloniae)
**britská koruna
*spodobenie panovníckej koruny, šľachtický alebo čestný odznak
*v botanike:
**vnútorná, obyčajne zafarbená časť kvetného obalu rastlín, pozri koruna (lístky kvetu)
**rozvetvená časť stromu, pozri koruna (strom)
*v poľovníctve: rozvetvené zakončenie jeleních parohov najmenej s troma výsadami, pozri koruna (jeleň)
*v hudbe: fermáta (hudba)
*vo filme: britský seriál z rokov 2016 – 2023, pozri Koruna (seriál)
*prenesene:
**utrpenie
**najvyšší a najdokonalejší článok (napr. koruna tvorstva)
*v stavebníctve: najvyššia časť násypu, vozovky, hrádze, priehrady a pod. alebo horné ukončenie múru, viaduktu, mosta, špecificky napr:
**koruna hate (=chrbát hate), koruna hrádze (koruna priehrady, koruna priepadu)– najvyššie miesto, na ktorom dochádza k prepadu vody
**koruna cestnej komunikácie (cestná koruna) – najvyššia časť cestného telesa; skladá sa z vozovky, krajníc, chodníkov a deliaceho pásu
**koruna hradieb (koruna múru) – najvyššia časť múru
* v technike:
**pri pneumatike: protektor, behúň
**koruna (korunovej matice)
*v medicíne: koruna (anatómia)
*v literatúre: Diu Crône – Koruna (nemecká báseň z 13. storočia)
*časť názvu viacerých starorímskych vyznamenaní (corona sa prekladá ako koruna alebo ako veniec):
**corona navalis
**corona muralis
**corona obsidionalis (corona graminea)
**corona civica
**corona vallaris
**corona aurea
*astronómii: skrátený názov pre jedno z dvoch súhvezdí (najmä pre Severnú korunu):
**Severná koruna (Corona Borealis)
**Južná koruna (Corona Australis)
*sídlo:
**obec v okrese Svitavy v Česku, pozri Koruna (okres Svitavy)
**skrátene obec Zlatá Koruna (obec v južných Čechách s kláštorom Tŕňová koruna zal. 1263)
**skrátene Karlova Koruna (zámok v a časť mesta Chlumec nad Cidlinou v Česku)
*vrch:
**v Orlických horách v Česku ()
**v Brdskej vrchovine v Česku ()
**v Broumovskej vrchovine v Česku ()

## Pozri aj
*korunka
*Koruny
*korona
*Crown
*krone
*škandinávska menová únia (19. stor.)
*Rád Železnej koruny (založený roku 1805 Napoleonom)
*Rád bavorskej koruny (založený roku 1808 kráľom Maximiliánom)
*Železná koruna (film A. Blasettiho)
*tŕňová koruna (Ježiša Krista)
*grófska koruna (v heraldike druh obrúčky so 16 perlami)
*kniežacia koruna (v heraldike jedna z hodnostných korún)
*hradobná koruna (lat. corona muralis; v heraldike hradby v tvare koruny)

## Iné projekty
Česká koruna

**Česká koruna** (iné názvy: [skôr staršie] **koruna česká**, **svätováclavská koruna**, **koruna svätého Václava**; po česky *koruna česká*, *svatováclavská koruna*, *koruna svatého Václava*) môže byť:
*český korunovačný klenot, pozri česká koruna (klenot)
*[písané aj **Česká koruna**, **Koruna česká**:]
**české kráľovstvo ako inštitúcia, majetok
**krajiny českej koruny

**Česká koruna** (po česky *koruna česká*) môže byť aj  mena Česka, pozri česká koruna (mena)

**Koruna Česká** je česká politická strana, pozri Koruna Česká (politická strana).

## Pozri aj
*české krajiny
Ikona (rozlišovacia stránka)

**Ikona** môže byť:
* v umení a náboženstve: v kresťanských cirkvách byzantského obradu náboženský obraz v podobe maľovaného alebo reliéfneho zobrazenia Ježiša Krista, Panny Márie, nebeských síl a výjavov z Biblie alebo zo života a z činov svätcov, ktoré časom začalo byť nábožensky uctievané, pozri ikona
* v semiotike: znak, ktorý funguje ako význam a je založený na vzťahu podobnosti k predmetu, synonymá: ikonický znak, ikon, pozri ikonický znak
* v informatike: malý piktogram reprezentujúci objekty operačného systému (napríklad súbor alebo adresár), počítačové aplikácie alebo hry, ktorý zaujímavo a zrozumiteľne vystihuje činnosť, ktorú vyvoláva, synonymá: počítačová ikona, ikonka, pozri počítačová ikona
* publicisticky: obdivovaná osobnosť z prostredia sledovaného verejnosťou (napr. filmová ikona)

## Referencie
Počítačová ikona

**Počítačová ikona** (iné názvy: **ikona**, **ikonka**) je malý piktogram, obyčajne s rozmermi od 16x16 do 128x128 pixelov reprezentujúci objekty operačného systému (súbor, adresár, zariadenie) alebo aplikácie. Ikony boli pôvodne vyvinuté ako pomôcka na uľahčenie práce s počítačom pre menej skúsených používateľov v 70. rokoch 20. storočia v laboratóriách Xerox v Palo Alto. Ikonovo založené používateľské rozhrania boli neskôr spopularizované firmou Apple Macintosh a neskôr Microsoft Corporation.

## Iné projekty

Kategória:Počítačová grafika
Kategória:Grafické používateľské rozhranie
Gén

**Gén** je úsek (sekvencia) DNA alebo RNA, ktorá kóduje informáciu na tvorbu nejakého produktu. V užšom zmysle gén kóduje tvorbu jednej bielkoviny. Existuje množstvo rôznych definícií génu, často upravených na potreby jednotlivých vedných disciplín. Gén je základná funkčná jednotka dedičnosti.

Gén, ktorý kóduje proteín, je zložený z tripletov – kodónov, kde každý triplet predstavuje informáciu o zaradení jednej aminokyseliny. Zároveň musí gén obsahovať aj sekvencie umožňujúce jeho reguláciu. Patria sem sekvencie označujúce miesto začiatku a konca transkripcie génu. Tieto kodóny nekódujú aminokyseliny, ale poskytujú informácie, bez ktorých by nebol možný úspešný priebeh proteosyntézy. Úseky kodónov bez funkčných regulačných sekvencií sa nazývajú pseudogény.

Gény tvoria veľkú časť DNA baktérií, no len malú časť v DNA eukaryotov. Eukaryotická DNA totiž obsahuje rozsiahle nekódujúce sekvencie medzi génmi, ale aj vnútri nich. Nekódujúca sekvencia vnútri génu sa nazýva intrón. Aby z génu vznikol správny produkt, musí byť intrón z pre-mRNA vystrihnutý a zostávajúce kódujúce časti RNA spojené. Kódujúca časť génu sa nazýva exón. Časť DNA tvorená exónmi sa nazýva kódujúca DNA.

## Gén v širšom zmysle
Génom možno nazvať hocijaký úsek DNA, ktorý je prepisovateľný do podoby RNA, ktorá následne plní v bunke nejakú funkciu. Tou funkciou nemusí byť len syntéza bielkovín. Niektoré druhy RNA dokážu vykonávať funkciu už samé osebe, hoci predtým neraz ešte musia podstúpiť úpravy. Takáto RNA sa nazýva funkčná RNA a matrica na jej vyvorenie je gén v širšom zmysle.

## Expresia génu
Gén chápaný v zmysle úseku DNA môže mať všetky sekvencie funkčné a predsa sa nemusí prejavovať. V organizmoch nedochádza k prejavom všetkých génov súčasne. U mnohobunkových organizmov dochádza v rôznych orgánoch k prejavom rôznych génov, hoci všetky bunky majú takmer identickú DNA a všetky teda nesú rovnaké gény. Prejavovanie génu sa nazýva expresia génu. Je ovplyvňovaná rozličnými faktormi. Expresia génu sa môže v závislosti od okolností alebo od štádia ontogenézy zapínať a vypínať.

Niektoré gény sa prejavujú vo všetkých bunkách daného organizmu. Ide o gény riadiace chod každej bunky, napríklad ribozomálne gény. Tieto gény sa nazývajú "housekeeping gény". Iné gény sú špecifické len pre určité tkanivo alebo pletivo, napríklad gén pre hemoglobín v krvných bunkách.

## Iné projekty
Metastáza

**Metastáza** je dcérske ložisko zhubného nádoru, ktoré sa oddelilo od svojho materského nádoru a krvnou, lymfatickou alebo kontaktnou cestou sa dostalo na iné miesto organizmu, kde pokračuje v ďalšom raste. Metastázy sa tvoria pomocou diapedézy 

## Typy rakoviny a ich najčastejšie metastázy

Kategória:Onkológia
Becherovka

**Becherovka** je prírodný bylinkový alkoholický nápoj - likér. Obsahuje karlovarskú vodu, lieh, prírodný cukor a špecifickú horkastú zmes pozostávajúcu asi z 32 druhov byliniek a korenia. Bola uvedená na trh v roku 1807. Obsah alkoholu je 38 percent.

Becherovka sa pije studená, obvykle samotná, ale môže sa pridávať i do rôznych miešaných nápojov.

## História
V roku 1807 začal karlovarský lekárnik Jan Becher predávať bylinný likér podľa svojej vlastnej receptúry. V roku 1841 jeho syn Johann začal hromadnú výrobu. Až do roku 1945 bola firma vo vlastníctve rodiny. Po druhej svetovej vojne bola výroba znárodnená. V súčasnosti je podnik privatizovaný a patrí spoločnosti *Pernod Ricard*.

## Výroba a recept

V dnešnej dobe sú v karlovarskom podniku len dvaja ľudia, ktorí poznajú celé výrobné tajomstvo Becherovky a nedá sa očakávať, že by ho spoločnosť niekedy prezradila verejnosti. Títo dvaja vyvolení sú jediní, ktorí môžu vstúpiť do miestnosti nazvanej „Drogikamr“, názov používaný ešte v dobe Becherov, a ktorí raz týždenne pripravia zmes bylín a korenín. Zhruba tri štvrtiny bylín a korenia pochádzajú zo zahraničia, vybrané druhy sa vyskytujú v okolí Karlovych Varov.

Hotová zmes je vo vreciach z prírodného materiálu na týždeň ponorená do alkoholu, aby sa dokonale vylúhovala. Výsledný extrakt sa zmieša s vodou a prírodným cukrom a potom sa dáva do originálnych ručne vyrobených dubových sudov. Materiál, dub, je dôležitou podmienkou úspechu, Becherovke dodáva niečo zo svojej typickej chuti a farby. Becherovka dozrieva v sudoch približne dva mesiace. Potom sa obsah sudov zmieša a plní do fliaš.

## Iné projekty

Kategória:Bylinné likéry
Kategória:České nápoje
Balneológia

**Balneológia** (gr.+lat.) je vedný odbor o liečivých minerálnych a termálnych vodách a kúpeľníctve. Skúma vzťah medzi ich aplikáciou a pôsobením na ľudský organizmus, najmä s ohľadom na terapeutické účinky.

## Literatúra
* 
* 
* 
* 

## Iné projekty

Kategória:Medicínske odbory
Výskumný ústav rastlinnej výroby

**Výskumný ústav rastlinnej výroby** so sídlom v meste Piešťany je špecializovaná štátna vedecká inštitúcia zameraná na výskum v oblasti šľachtiteľských a pôdohospodárskych technológií so zameraním na celé Slovensko, súčasť **[[Národné poľnohospodárske a potravinárske centrum|Národného poľnohospodárskeho a potravinárskeho centra]]**.

## História
V roku 1951 zriadilo ministerstvo poľnohospodárstva *Oblastný rezortný výskumný ústav rastlinnej výroby* so sídlom v obci Borovce, no už od konca toho istého roku nesie súčasný názov. V roku 1956 sa ústav sťahuje do Piešťan. Od 1. januára 2005 boli k nemu pričlenené aj *Výskumný ústav trávnych porastov a horského poľnohospodárstva [[Banská Bystrica]]* a *Oblastný výskumný ústav agroekológie [[Michalovce]]*. Riaditeľom inštitúcie je Ing. Pavol Hauptvogel, PhD.

Od roku 2006 bol súčasťou Slovenského centra poľnohospodárskeho výskumu so sídlom v Nitre a od 1. februára 2009 do 31. decembra 2013 bol súčasťou štátnej príspevkovej organizácie Centrum výskumu rastlinnej výroby Piešťany. Od 1. januára 2014 sa VÚRV Piešťany rozhodnutím Ministerstva pôdohospodárstva a rozvoja vidieka Slovenskej republiky stal súčasťou štátnej príspevkovej organizácie Národné poľnohospodárske a potravinárske centrum so sídlom v Lužiankach, priamo riadenej Ministerstvom pôdohospodárstva a rozvoja vidieka SR.

## Pracoviská VÚRV Piešťany
* Experimentálne pracovisko v Borovciach
* Výskumno-šľachtiteľská stanica Vígľaš-Pstruša
* Výskumno-šľachtiteľská stanica v Malom Šariši

## Ústavy Národného potravinárskeho a poľnohopodárskeho centra
* Výskumný ústav pôdoznalectva a ochrany pôdy
* Výskumný ústav rastlinnej výroby
* Výskumný ústav živočíšnej výroby Nitra
* Výskumný ústav agroekológie
* Výskumný ústav trávnych porastov a horského poľnohospodárstva
* Výskumný ústav potravinársky
* Výskumný ústav ekonomiky poľnohospodárstva a potravinárstva

## Zdroj
* Oficálna stránka VÚRV

## Referencie


Kategória:Inštitúcie na Slovensku
Kategória:Piešťany
Gramovo farbenie

[thumb|Gramovo farbenie ''[Staphylococcus aureus* (*S. aureus* ATCC 25923, grampozitívne koky, fialové) a *Escherichia coli* (*E. coli* ATCC 11775, gramnegatívne bacily, červené), najbežnejšie referenčné baktérie na Gramovo farbenie]]
*'Gramovo farbenie** (iné názvy: **farbenie podľa Grama**, **farbenie Gramovou metódou**, **Gramova farbiaca metóda''') je empirická metóda, ktorá slúži na rozdelenie bakteriálnych druhov do dvoch veľkých skupín – na grampozitívne baktérie a gramnegatívne baktérie. Rozdelenie je založené na chemických a fyzikálnych vlastnostiach ich bunkovej steny.

Zaviedol ho v roku 1884 Hans Christian Gram. Je to diferenciačné farbenie založené na sfarbení grampozitívnych a gramnegatívnych buniek baktérií. Rozdiel medzi týmito dvoma bunkami je predovšetkým v ich bunkovej stene. Bunkové steny G+ baktérií majú oveľa hrubšiu vrstvu peptidoglykánu ako bunkové steny G− baktérií. G− bunky majú vo vonkajšej bunkovej stene aj množstvo lipidov.

Princíp Gramovho farbenia spočíva v tom, že sa obidve bunky (G+ aj G−) zafarbia farbivom kryštálovou violeťou, čím sa obe sfarbia do fialova. Preparát sa potom morí jódom v roztoku jodidu draselného, ktorý s farbivom vytvorí komplex v obidvoch bunkách. Potom sa farbivo vymýva etanolom (alebo acetónom), pričom komplex sa vyplavuje len z G− baktérií (rozpúšťa sa vonkajšia lipidová vrstva bunkovej membrány), ktoré sa odfarbia. Napokon sa preparát dofarbuje karbolfuchsínom (alebo safranínom). G+ bunky teda po Gramovom farbení ostávajú fialové, G− bunky sú červené (alebo ružové).

Rozdelenie baktérií na základe Gramovho farbenia má hlbší význam, medzi obidvoma kategóriami existujú mnohé ďalšie rozdiely (napríklad v citlivosti na antibakteriálne látky typu antibiotík).

## Referencie

## Iné projekty

Kategória:Bakteriológia
Somatotyp

**Biotyp**, **somatotyp** alebo **konštitučný typ** je súhrn morfologických, prípadne morfologicko-fyziologických, u človeka aj morfologicko-psychických charakteristík jedinca, ktoré daný organizmus zaraďujú do určitej definovateľnej skupiny. Napríklad: široký a štíhly typ, typ s antigénom X a s antigénom Y a podobne.

V športe sa najčastejšie hodnotia ľudia podľa telesných rozmerov a zloženia tela. Najznámejšie sú typológie podľa Hiratu, Cartera a Sheldona. Somatotyp zobrazuje charakteristické telesné znaky, ktoré vytvárajú morfologické predpoklady pre pohybovú činnosť. Pomocou Sheldonovej metodiky z roku 1940 možno hodnotiť deti i dospelých, mužov i ženy. Somatotyp sa určuje podľa telesnej výšky, hmotnosti, šírkových a obvodových mier horných a dolných končatín a štyroch kožných rias na tricepse, pod lopatkou, na boku a na lýtku. Na základe týchto údajov sa zisťujú tri základné komponenty somatotypu:
* *endomorfný* komponent - určuje množstvo podkožného tuku (číselné označenie 9-1-1),
* *mezomorfný* komponent - označuje mohutnosť svalstva a kostry (označenie 1-9-1),
* *ektomorfný* komponent - označuje málo podkožného tuku, veľké, vyrysované svalstvo a kostru (označenie 1-1-9). 
Priemerný somatotyp má označenie 4-4-4. Na grafické znázornenie somatotypu sa používajú tzv. somatografy.

Kategória:Biológia
Garcia de Orta

**Garcia de Orta** (* 1501, Castelo de Vide, Portugalsko – † 1568, Velha Goa, India) bol portugalský židovský lekár, priekopník tropickej medicíny. Je považovaný za prvého človeka, ktorý vedeckým spôsobom opísal choleru.

## Dielo
**Histoire des drogues, espiceries, et de certains medicamens simples, qui naissent és Indes et en l'Amerique : divisé en deux parties: La première comprise en 4 livres: Les deux premiers de Garcie Du Jardin, le troisième de Christophle de La Coste, et le quatrième de l'histoire du baulme, adjousteée de nouveau en ceste 2. éd.: où il est prouvé, que nous avons le vray baulme d'Arabie, contre l'opinion des anciens et modernes ; la seconde composée de deux livres de maistre Nicolas Monard traictant de ce qui nous est apporté de l'Amerique...*. Pillehotte, Lyon 1619 
* *Coloquios dos Simples e Drogas da India*. Lisboa : Imprensa nacional, 1891
* *Colloquies on the simple & drugs of India* . Sotheran , London New ed. (Lisbon, 1895)/ ed. and ann. by the Conde de Ficalho 1913   
* *Aromatum et simplicium aliquot medicamentorum apud Indos nascentium historia*. - s.l.: s.n., 1985 ca. (Repr. d. Ausg. Antwerpen 1567)

## Literatúra
* Augusto da S. Carvalho: *Garcia de Orta*. - Lisboa: s.n., 1934
* Francisco M. de Ficalho: *Garcia de Orta e o seu tempo*. - Lisboa: Casa de Moeda, 1983 (Repr. d. Ausg. Lisboa 1886)

## Iné projekty

## Zdroj

Kategória:Narodenia v 1501
Kategória:Úmrtia v 1568
Kategória:Portugalskí lekári
Kategória:Lekári židovského pôvodu
Nosič infekčnej choroby

**Nosič infekčnej choroby** (iné názvy: **nositeľ**/**prenášač infekčnej choroby**, v prípade prenášania baktérií: **bacilonosič**) je taký prenášač (vektor) infekcie (človek alebo iný živočích), ktorý je nositeľom infekčného agensa, ktoré sa v ňom rozmnožuje a uvoľňuje sa z neho rôznym spôsobom do vonkajšieho prostredia, ale svojmu nositeľovi nespôsobuje žiadne príznaky ochorenia.

Kategória:Mikrobiológia
Kategória:Infekčné choroby
Biotyp

**Biotyp** môže byť v biológii:
* potomstvo, ktoré sa zachovalo vlastným oplodňovaním, pozri biotyp (potomstvo)
* somatotyp
Enterotoxín

**Enterotoxín** je toxická (jedovatá) látka, ktorá má nepriaznivé účinky na tráviaci trakt človeka alebo iných živočíchov. Môže byť vytvorená umelo (chemicky v laboratóriu), alebo môže byť biologickým produktom mikroorganizmov – napríklad *choleragén* u *[[Vibrio cholerae]]* (vyvoláva typické vodnaté stolice pri cholere).

Kategória:Toxíny
Cystic fibrosis transmembrane conductance regulator

**Cystic fibrosis transmembrane conductance regulator** (**CFTR**), čo sa dá preložiť do slovenčiny ako **regulátor transmembránovej vodivosti u cystickej fibrózy**, je komplexná bielkovinová štruktúra v cytoplazmatickej membráne epitelových buniek pľúc, pečene, pankreasu, tráviaceho a urogenitálneho traktu, ktorá funguje ako chloridový kanál. Jeho úlohou je regulovať koncentráciu iónov v extracelulárnej tekutine, najmä v pľúcach. Gén, ktorý tento proteín kóduje, sa nachádza u človeka na dlhom ramienku chromozómu 7. Pri jeho mutácií vzniká ochorenie známe ako cystická fibróza. Samotný kanál môže byť poškodený aj toxínmi z vonkajšieho prostredia, napríklad jeho trvalá aktivácia choleratoxínom produkovaným baktériou ''Vibrio cholerae'' spôsobuje vodnaté hnačky, čo sú klasické prejavy cholery.

## Mechanizmus
CFTR patrí do skupiny proteínových prenášačov, ktoré sa nazývajú ABC transportéry (ATP-binding cassettes), ktoré za spotreby ATP prenášajú anorganické ióny proti elektrochemickému gradientu. CFTR sa odlišuje od ostatných ABC transportérov tým, že nevyužíva ATP ako zdroj energie na transport iónov proti koncentračnému a elektrickému gradientu, ale ATP otvára CFTR kanál pre chloridové anióny, čo spôsobí pasívny tok chloridových aniónov z cytosólu do extracelulárneho priestoru. To znamená, že CFTR funguje ako chloridový kanál, nie ako chloridová pumpa.

## Epidemiológia
Jeden z 27 ľudí bielej rasy nesie jeden gén kódujúci mutantnú formu proteínu CFTR. U týchto heterozygotov nie sú žiadne klinické prejavy ochorenia. Jeden človek z 2900 ľudí bielej rasy má obe kópie génu zmutované (homozygot), čo vedie na klinické prejavy ochorenia cystická fibróza. Z uvedeného vyplýva, že cystická fibróza je dedičná choroba.

## Cholera

náhľad|Aktivácia CFTR
náhľad|ADP-ribozylácia GS-proteínu

Choleratoxín, ktorý sa dostane do cytosólu enterocytu receptorom sprostredkovanou endocytózou, katalyzuje prenos ADP-ribozylového zvyšku z NAD<sup>+</sup> na arginínový bočný reťazec GS proteínu. G-protín je týmto trvalo aktivovaný a v dôsledku toho dochádza ku aktivácii adenylátcyklázy. Adenylátcykláza produkuje cyklický adenozínmonofosfát (cAMP) z ATP, ktorý plní funkciu druhého posla a alostericky sa viaže na proteínkinázu A (PKA), ktorú týmto aktivuje. Aktívna proteínkináza A následne fosforyluje CFTR a takto kovalentne modifikovaný chloridový kanál začne vypúšťať chloridové anióny do extracelulárneho priestoru, ktorým je v tomto prípade lúmen čreva. Spolu s chloridovými aniónmi opúšťajú cytosól aj sodné katióny a hydrogenuhličitanové anióny. V dôsledku masívneho prechodu solí do lúmenu čreva na tomto mieste vzrastie osmotický tlak, ktorý nasaje vodu z ciev a buniek do čreva a vznikne osmotická hnačka.

## Referencie

Kategória:Chloridové kanály
Podlôžko

thumb|Hypothalamus
thumb|Poloha Hypothalamusu
**Podlôžko** alebo **hypotalamus** (lat. *hypothalamus*) je spodná časť medzimozgu (lat. *diencephalon*) tvoriaca dno tretej mozgovej komory. 

Hypotalamus sa skladá z týchto častí: 
* bradavkovité telesá (corpora mamillaria)
* popolavý hrboľ (tuber cinereum)
* lievik (infundibulum)
* neurohypofýza (zadný lalok hypofýzy, lat. neurohypophysis)

Infundíbulum spája hypotalamus s hypofýzou; prebiehajú v ňom okrem nervových vlákien i cievy.

Je centrom autonómneho riadenia t. j. parasympatika a sympatika, ďalej je súčasťou sieťkovitý útvar, extrapyramídových motorických dráh a limbického systému.

Riadi takmer všetky vegetatívne funkcie ľudského organizmu. Jeho činnosť spočíva hlavne v zlaďovaní jednotlivých vnútorných orgánov do komplexnej odpovede. Napríklad pripravuje všetky orgánové sústavy na zvýšenú fyzickú alebo psychickú záťaž.

V hypotalame sa tvoria hormóny vazopresín (antidiuretický hormón, ADH) a oxytocín, ktoré sú po neurosekrečných dráhach dopravované do neurohypofýzy, z ktorej sú potom uvoľňované podľa potreby do krvi. Ďalej uvoľňuje súbor látok nazývaný hypotalamické uvoľňovacie faktory (liberíny a statíny), ktoré riadia činnosť adenohypofýzy.

Okrem iného riadi hypotalamus pocity hladu, smädu, reguluje telesnú teplotu, podieľa sa na kontrole emócií a sexuálnej aktivite.

Kategória:Anatómia
Pavol Suržin

**Pavol Suržin** (* 30. jún 1939, Smižany – † 28. február 1992, Levoča) bol slovenský básnik.

## Životopis

Pochádzal z robotníckej rodiny a vzdelanie získaval v Spišskej Novej Vsi a na Vysokej škole ruského jazyka a literatúry v Prahe. Po ukončení štúdia pôsobil ako stredoškolský profesor v Ždani.

## Tvorba

Na začiatku 60. rokov časopisecky debutoval v časopise Mladá tvorba, knižne debutoval v roku 1966 zbierkou básní *Už stúpa prach*, v ktorej vyjadril obavy z ohrozenia človeka násilím, pričom tvárne i tematicky sa k nej neskôr vrátil v zbierke *V ťahu hrobov*. V zbierke *Spi, krásna Verona* poetizuje vzťah k žene, prírodno-ľúbostné motívy prináša zbierka *Šašo v prstoch lásky*, sociálne motívy v konfrontácii s prítomnosťou zbierka *Pokiaľ ma má život*. Problémy života a smrti i vlastnej existencie sú v strede pozornosti zbierok *Perie a skaly* a *Pamäti z kameňolomu*.

## Dielo

*1966 – *Už stúpa prach*
*1968 – *Spi, krásna Verona*
*1969 – *V ťahu hrobov*
*1973 – *Šašo v prstoch lásky*
*1980 – *Pokiaľ ma má život*
*1989 – *Perie a skaly*
*1992 – *Pamäti z kameňolomu*
*1994 – *Ondrej Zlacký*

Kategória:Narodenia v 1939
Kategória:Úmrtia v 1992
Kategória:Slovenskí spisovatelia
Kategória:Slovenskí básnici
Kategória:Osobnosti zo Smižian
Odvodnenie

**Odvodnenie** alebo **odvodňovanie** alebo **dehydratácia** alebo **dehydrácia** môže byť:
*v medicíne: strata vody v organizme, pozri odvodnenie (choroba)
*v chémii:
**eliminácia vody z organickej zlúčeniny, pozri dehydratácia (organické zlúčeniny)
**odstraňovanie kryštálovej vody z kryštálohydrátov, pozri odvodnenie (kryštálohydráty)
*v stavebníctve a ekológii: odvod alebo odstránenie vody, napr.:
**odvodnenie stavby
**odvodnenie hrádze
**odvodnenie trativodu
**odvodnenie cesty
**odvodnenie pôdy
**odvodnenie kalu
Odvodnenie (choroba)

**Odvodnenie organizmu** alebo **dehydr(at)ácia organizmu** alebo **exsikóza** je proces alebo stav zníženia množstva vody v organizme. Môže sa tak stať jej nedostatočným prívodom alebo vysokými stratami (potenie, zvracanie, hnačka). Následkom je porušenie vnútornej rovnováhy organizmu, ktoré môže viesť až k smrti.

## Rozdelenie

# **hypertonická** (hyperosmolárna) dehydratácia – organizmus má väčší nedostatok vody ako sodíka. Niekedy sa označuje ako deplécia čistej vody. Tento stav sa dá liečiť náhradou vody; komplikáciou môže byť strata pocitu smädu. Najlepšie je používať džúsy, čaje, minerálky. Ak pacient nie je schopný prijímať tekutiny, podávajú sa infúzne roztoky a 5 % glukóza.
# **izotonická** (izoosmolárna) dehydratácia - nedostatok vody a sodíka v rovnakom pomere. Príčinami sú veľké krvácanie, strata tráviacim traktom, obličkami, strata pri popáleninách. Je znížený objem mimobunkovej tekutiny, teda aj cirkulujúcej krvi, ktorý sa klinicky prejaví ako hypovolemický syndróm. Liečbou je náhrada chýbajúceho množstva izotonickej tekutiny ústami alebo infúziami.
# **hypotonická** (hypoosmolárna) dehydratácia - väčšie straty sodíka ako vody. Aj pri tomto type je znížený objem mimobunkovej tekutiny a nahradzuje sa tekutinami buď per os alebo infúznymi roztokmi s vyšším obsahom sodíka. 

## Príznaky dehydratácie
Príznaky sa líšia v závislosti na stupni dehydratácie.

#### Mierna dehydratácia
* smäd
* suché pery
* únava
* bolesť hlavy
* zápcha
* ľahká závrat pri rýchlom vstávaní
* suchá pokožka
* koncentrovaný moč (tmavšia farba)

#### Stredná až ťažká dehydratácia
* silný smäd
* nízky tlak
* zrýchlený pulz
* minimálne močenie a potenie
* nízka pružnosť kože
* svalové kŕče
* bledá pokožka
* zrýchlené plytké dýchanie

## Prvá pomoc pri dehydratácii

Dehydrovaný človek by mal zvýšiť objem prijímaných tekutín. Ideálne takých, ktoré obsahujú elektrolyty. Ako prvá pomoc proti dehydratácii môže slúžiť rehydratačný roztok. Človek by sa však mal vyhnúť vypitiu vysokého množstva tekutín naraz, aby eliminoval zvýšenú záťaž na obličky.

## Referencie

Kategória:Interné lekárstvo
Jiří Grygar

**Jiří Grygar** (* 17. marec 1936, Heinersdorf, Poľsko) je český astronóm a astrofyzik. Je najvýznamnejším českým popularizátorom vedy v oblasti astronómie, astrofyziky a vzťahu vedy a viery, za čo získal mnoho ocenení, vrátane ocenenia od UNESCO (Kalinga 1996).

## Životopis
Po štúdiách fyziky na Masarykovej univerzite v Brne a astronómie na Karlovej univerzite v Prahe nastúpil na Oddelenie stelárnej astronómie v Astronomickom ústave ČSAV. Po dvadsiatich rokoch prešiel do Oddelenia fyziky nízkych teplôt vo Fyzikálnom ústave v Řeži, kde pôsobil asi 10 rokov. Po Nežnej revolúcii prešiel do Oddelenia fyziky vysokých energií v rovnakom ústave. V rokoch 19921998 predsedal Českej astronomickej spoločnosti. Dnes je jej čestným predsedom. Je tiež členom čestnej rady *Českej kresťanskej akadémie* (sekcie prírodných a technických vied), podpredseda *Rady pre popularizáciu vedy* AV ČR a člen výboru Českého klubu skeptikov SISYFOS.

Jiří Grygar je autorom asi stovky odborných prác (predmetom jeho výskumu sú fotometria a spektroskopia hviezd a medziplanetárna hmota), množstva populárno-náučných kníh a vzdelávacích programov. Napísal tiež mnoho článkov v novinách či na internete a často vystupuje v rádiu a televízii. 
Od roku 1966 každý rok zostavuje prehľad najdôležitejších objavov uplynulého roku pod názvom  *Žeň objevů* (doslova: Žatva objavov), ktorý prezentuje na prednáškach, zverejňuje tlačou (najskôr v časopise *Říše hvězd*, neskôr *[[KOZMOS (časopis)|KOZMOS]]*).

Je po ňom pomenovaná planétka 3336 Grygar.

## Televízne programy
* *Okná vesmíru dokorán* (seriál bratislavského štúdia Čs. televízie, scenár: Vladimír Železný, réžia: Milan Vacho, Anton Majerčík, Juraj Lihosit)
* *Vesmírne laboratórium* (seriál košického štúdia Slovenskej televízie, scenár: František Franko, réžia: Jaroslav Kerner)
* *Zlaté století astronomie* (program Českej televízie, scenár: Zdeněk Pokorný, réžia: Anton Majerčík)

## Knihy (výber)
* *Vesmír je náš svět* (1973)
* *V hlubinách vesmíru* (1975)
* *Sejdeme se v nekonečnu* (1979)
* *Okna vesmíru dokořán* (1989)
* *Velký třesk a Bible* (1991, 1997)
* *Země ve Vesmíru* (1992)
* *Věda, víra, vesmír* (1996)
* *Vesmír jaký je* (1997)
* *Čtyřicet let rozvoje astronomie* (1999)
* *O vědě a víře* (2001)
* *Žeň objevů 2001* (2003)

## Iné projekty

## Externé odkazy

* Osobné stránky
* Žatvy objavov - od roku 1995
* Zoznam článkov týkajúcich sa vzťahu vedy a viery na www.víra.cz

Kategória:Českí astronómovia
Kategória:Popularizátori kozmonautiky
Kategória:Českí skauti
Kategória:Absolventi Masarykovej univerzity
Kategória:Český klub skeptikov SISYFOS
Kategória:Skeptici
Kategória:Českí popularizátori vedy
Amazonka (rieka)

**Amazonka** (- slov. normovaný názov) alebo **Amazon** (, ) je rieka v Južnej Amerike. Ide (v závislosti od spôsobu merania) o druhú alebo prvú najdlhšiu rieku na svete. Okrem toho ide o najmohutnejšiu rieku na svete - preteká ňou samotnou viac vody, ako cez rieky Mississippi, Níl a Jang-c’-ťiang dokopy 

Cez Amazonku nie je postavený žiadny most. Dôvodom nie je jej šírka, ale to, že rieka preteká hlavne dažďovým pralesom a riedko zaľudnenou oblasťou.

## Najdlhšie rieky v sústave Amazon
# 6 992 km – Amazonka, Južná Amerika
#  – Madeira, Bolívia / Brazília
#  – Japura, Kolumbia / Brazília
#  – Tocantins, Brazília, () ()
#  – Araguaia, Brazília (prítok Tocantinsu)
#  – Juruá, Peru / Brazília
#  – Negro, Južná Amerika
#  – Xingu, Brazília
#  – Tapajós, Brazília
#  – Guaporé, Brazília / Bolívia (prítok Madeiry)
#  – Ucayali, Peru
#  – Içá (Putumayo), Južná Amerika
#  – Marañón, Peru
#  – Iriri, Brazília (prítok Xingu)
#  – Juruena, Brazília (prítok Tapajósu)
#  – Tapajós, Brazília
#  – Madre de Dios, Peru / Bolívia (prítok Madeiry)
#  – Huallaga, Peru (prítok Marañónu)

## Referencie

## Iné projekty

Kategória:Rieky v Brazílii
Kategória:Rieky v Kolumbii
Kategória:Rieky v Peru
Štrkovecké jazero

náhľad|Promenáda pri jazere
náhľad|Celkový pohľad
náhľad|Detské ihrisko
náhľad|Detské atrakcie

**Štrkovecké jazero** je jazero v Ružinove v Bratislave. Je cenným urbanisticko-architektonickým prvkom mestskej časti Bratislava-Ružinov. Ešte v 50-tych rokoch sem z Malého Dunaja cez Vrakuňu siahalo Mlynské rameno, ktoré ustúpilo výstavbe sídliska. V jazere, ktoré zostalo, začala ťažba štrkopieskov na účely stavebníctva. Jazero s plochou 56 000 m² je paradoxne najplytkejšie v strede (je hlboké 2,5-8 m), pretože práve tam stál bager, ktorý ťažil štrk zo svojho okolia. Do roku 1989 to bolo jazero s čistou vodou a slúžilo ako prírodné kúpalisko obyvateľom Štrkovca.

Leží na hlavnej migračnej ceste vodných vtákov, ktorá vedie pozdĺž Dunaja, a preto je zastávkou pre vtáky hľadajúce v ťahovom období vhodnú lokalitu na oddych a na získanie potravy. Pre obyvateľov Bratislavy je jazero zasa vyhľadávanou *kultúrno-spoločenskou, oddychovou a športovou lokalitou*. Okolo jazera je vybudovaná antuková bežecká dráha. Pritom ešte na začiatku 90-tych rokov malo jazero *silne znečistenú vodu*, neupravené brehy a uvažovalo sa o jeho likvidácii zasypaním.

Pri jazere je vybudované ihrisko pre deti a mládež.

## Ryby v jazere
V jazere sa vyskytujú druhy rýb, ktoré sem priniesli vtáky alebo ich vysadili rybári. Jazero tvorí rybársky revír s charakterom kaprovitej vody. Lokalita je evidovaná pod registračným číslom 1-1080-1-1 (kapor, šťuka, zubáč, úhor).
* Kapor rybničný (Cyprinus carpio)
* Pleskáč vysoký (Abramis brama)
* Plotica červenooká (Rutilus rutilus)
* Belička európska (Alburnus alburnus)
* Slnečnica pestrá (Lepomis gibbosus)
* Lieň sliznatý (Tinca tinca)
* Karas striebristý (Carassius auratus)
* Úhor európsky (Anguilla anguilla)
* Jalec tmavý (Leuciscus idus)
* Šťuka severná (Esox lucius)
* Zubáč veľkoústy (Stizostedion lucioperca)
* Ostriež zelenkavý (Perca fluviatilis)
* Sumec veľký (Silurus glanis)

V minulosti bolo jazero zarybnené aj bylinožravými rybami:
* Amur biely (Ctenopharyngodon idella)
* Tolstolobik pestrý (Hypophthalmichthys nobilis)

## Dopravné spojenie

## Zdroje

## Iné projekty

Kategória:Jazerá v Bratislave
Kategória:Ružinov
Kategória:Potápačské lokality na Slovensku
Kategória:Vodstvo v okrese Bratislava II
Amazonka

**Amazonka** môže byť:
* rieka v južnej Amerike, pozri Amazonka (rieka)
* bojovná žena alebo mužatka vôbec
* príslušníčka vojenského ženského oddielu Dahomejskej ríše v dnešnom Benine, pozri Dahomejská amazonka
* v odievaní: bývalý jazdecký úbor pre dámy, pozri Amazonka (oblečenie)
* v šachu: kombinovaná figúra s pohyblivosťou dámy a jazdca
* v hudbe: album ukrajinskej speváčky Ruslany, pozri Amazonka (album)
* francúzsky film Philippa de Brocu, pozri ''Amazonka'' (film z roku 2000)

**Amazonky** môže byť aj:
* príslušníčka starogréckeho mytologického národa bojovných žien pod Kaukazom alebo v dnešnom Kryme, pozri Amazonky (mytológia)
* dosková hra, pozri Amazonky (hra)

## Pozri aj
* amazonský komplex (psychológia)
Peter Agre

**Peter Agre** (* 30. január 1949, Northfield, Minnesota, USA) je americký biológ a chemik.

V roku 2003 získal spolu s Roderick MacKinnonom Nobelovu cenu za chémiu. Petrovi Agreovi bola udelená cena „*za objav vodných kanálov*“, čo sú proteíny umožňujúce prenos vody cez bunkové membrány. V súčasnosti sa pre vodné kanály používa názov akvaporíny. Objav akvaporínov umožnil zodpovedať otázku, ako bunky prenášajú vodu cez hydrofóbne bunkové membrány, ktoré sú sami o sebe takmer úplne nepriepustné pre vodu.

## Životopis
Agre sa narodil v Northfielde v americkom štáte Minnesota. Titul bakalára získal na Augsburg College v Minneapolise v štáte Minnesota a titul M.D. na Johns Hopkins University v meste Baltimore v štáte Maryland. Momentálne je prorektorom Lekárskej fakulty na Duke University.

## Iné projekty

## Externé odkazy
* Peter Agre na stránke Nobelovej ceny 

Kategória:Biológovia USA
Kategória:Chemici USA
Kategória:Pedagógovia USA
Kategória:Molekulárni biológovia
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Osobnosti USA nórskeho pôvodu
Kategória:Osobnosti USA švédskeho pôvodu
Kategória:Členovia American Academy of Arts and Sciences
Kategória:Členovia Ruskej akadémie vied
Kategória:Absolventi Johns Hopkins University
Kategória:Členovia United States National Academy of Sciences
Kategória:Osobnosti z Minnesoty
1906 vo vede

V roku 1906 sa udialo mnoho vo **[[veda|vede]]** a **[[technika|technike]]**, niektoré udalosti sú uvedené tu.

## Udalosti

### Fyzika
*Walther Nernst predstavil tretí termodynamický zákon

### Chémia
*Charles Barkla zistil, že každý prvok má charakteristické rontgenove žiarenie a stupeň prenikania žiarenia závisí od atómovej váhy prvku
*Mikhail Tsvet objavil chromatografickú techniku separácie organických zlúčenín

## Ocenenie
*Nobelova cena za chémiu - Henri Moissan
*Nobelova cena za fyziku - Sir Joseph John Thomson
*Nobelova cena za fyziológiu alebo medicínu - Camillo Golgi, Santiago Ramón y Cajal

## Narodenia
*3. február - Anton Dubec, slovenský pedagóg a matematik († 1975)
*4. február - Clyde Tombaugh, americký astronóm († 1997)
* 11. február - Albert Hofmann, švajčiarsky chemik
* 28. apríl - Kurt Gödel, nemecký matematik († 1978)
*2. júl - Hans Albrecht Bethe, nemecký fyzik, nositeľ Nobelovej ceny († 2005)
* 23. júl - Vladimir Prelog, chorvátsky chemik, nositeľ Nobelovej ceny († 1998)
* 19. august - Philo Farnsworth, americký vynálezca, zakladateľ televízie († 1971)
*4. september - Max Delbrück, nemecko-americký biofyzik a genetik († 1981)
*5. november - Fred Lawrence Whipple, americký astronóm († 2004)
* 25. december - Ernst Ruska, nemecký elektrotechnik a vynálezca elektrónového mikroskopu, nositeľ Nobelovej ceny za fyziku († 1988)

## Úmrtia
*3. február - Jan Nepomuk Woldřich, český geológ, paleontológ a archeológ (* 1834)
* 27. február - Samuel Pierpont Langley, americký astronóm a fyzik (*1834)
* 19. apríl - Pierre Curie, francúzsky fyzik a chemik (*1859)
*8. september - Ludwig Boltzmann, austrálsky fyzik (*1844)
* 18. október - Friedrich Konrad Beilstein, rusko-nemecký chemik (*1838)

Kategória:1906
1998 vo vede

Tento článok obsahuje výpis významných udalostí vo **[[veda|vede]]** a **[[technika|technike]]** v roku 1998.

## Ocenenie
* Nobelova cena za chémiu – Walter Kohn a John Anthony Pople
* Nobelova cena za fyziku – Robert Betts Laughlin, Horst Ludwig Störmer a Daniel Chee Tsui
* Nobelova cena za fyziológiu alebo medicínu – Robert Francis Furchgott, Louis José Ignarro a Ferid Murad

* Lorentzova medaila – Carl Edwin Wieman a Eric Allin Cornell
* Medaila Alberta Einsteina – Claude Nicollier

## Úmrtia
*7. január – Vladimir Prelog, chorvátsky chemik, nositeľ Nobelovej ceny za chémiu (* 1906)

Kategória:1998
1001 Gaussia

**1001 Gaussia** je planétka s priemerom približne 78 km, ktorú objavil Sergej Ivanovič Beľavskij 8. augusta 1923.

## Iné projekty

## Externé odkazy

Kategória:Planétky 1001 – 1250
Kategória:Astronomické objekty objavené v roku 1923
Bitka pri Zente

**Bitka pri Zente** bola poslednou veľkou bitkou medzi kresťanskou armádou a osmanskými janičiarmi, ktorá sa odohrala dňa 11. septembra roku 1697  pri rieke Tise na území Srbska. Išlo o jednu z tých najdrvivejších vojenských porážok v tureckej histórie. Príčinou stretnutia bola snaha osmanského sultána získať späť územia v Uhorsku a Sedmohradsku, ktoré stratil po bitke pri Viedni. 

Sultán Mustafa II. vytiahol pozdĺž Dunaja na sever. Eugen Savojský ho očakával pri Petrovaradíne, ale osmanské vojská pri sútoku Tisy a Dunaja zmenili smer a pozdĺž západného brehu Tisy vyrazili na sever. Zásadnú úlohu zohral fakt, že obe strany tápali v hmle a mali skreslené predstavy o tom, kde je a čo robí protivník. Sultán plánoval, že niekde v oblasti Zenty prejde cez Tisu a vpadne do Sedmohradska. Tým by pred ním ležala prakticky nechránená oblasť a od hlavných nepriateľských síl, ktoré tušil niekde za chrbtom, by ho delila veľká rieka. Problém však bol, že Eugenovým vojakom sa podarilo zajať vysokého tureckého dôstojníka, ktorý plán prezradil. 

Eugen využil pravú chvíľu, nezaváhal a vyrazil rýchlym pochodom močiarmi pozdĺž Dunaja a Tisy. Prialo mu šťastie aj hrubá chyba sultána, ktorý bol natoľko presvedčený, že Eugen je dosiaľ ďaleko za ním, že nepovažoval za nutné riadne rozostaviť hliadky a vyslať prieskumníkov. Tak sa stalo, že asi 2 km od Zenty zaskočil Eugen Mustafovu armádu pri prechode Tisy v tej najzraniteľnejšej situácii – turecká jazda už bola na druhom brehu a delá práve prechádzali po moste alebo brode, ktorý je vyznačený v strede obrázku. Pechota, ktorá stále ešte stála na západnom brehu Tisy, a krylo ju poľné opevnenie, bola nečakaným útokom šokovaná tak, že sa nezmohla na vážnejší odpor. Tureckí pešiaci boli zmetení do Tisy, niektorí dokázali preplávať, ďalší sa utopili. Odhaduje sa, že v boji padlo 20 000 Turkov a ďalších 10 000 zahynulo v rieke. Tí čo preplávali, boli pochopiteľne bez zbraní a rozpŕchli sa. 

Dopad tak drvivej porážky bol obrovský. Hlavná osmanská armáda bola rozprášená. V boji zahynul veľkovezír Elmas Muhammad a niekoľko ďalších vezírov. Medzi bohatou korisťou bol sultánov stan, sultánov hárem, osmanská vojnová pokladňa, šesť konských chvostov a štátna pečať. Turecké vojská sa už do konca roku v patričnej miere nezhromaždili, takže Eugen mohol vyčleniť zo svojho vojska menšiu časť, s ktorou vpadol do Bosny a vypálil Sarajevo. O rok neskôr potom Turci  pristúpili na rokovania o mieri, ktoré vyústili do tzv. Karlovského mieru.

## Literatúra
Vít Vlnas: Princ Evžen Savojský. Život a sláva barokního válečníka, Ladislav Horáček - Paseka a Národná galéria v Prahe 2001, ISBN 80-7185-380-1. 

## Pozri aj

* Osmansko-habsburské vojny 
* Veľká turecká vojna 
* Zoznam vojenských bitiek osmansko-habsburských vojen 
* Eugen Savojský

Kategória:Bitky Eugena Savojského
Kategória:Bitky protitureckých vojen
Kategória:Bitky v Srbsku
Kategória:Bitky Osmansko-habsburských vojen
Kategória:Bitky v 1697
Zhubné nádory dýchacích a vnútrohrudníkových orgánov (MKCH-10)

**C30 - C39: ZHUBNÉ NÁDORY DÝCHACÍCH A VNÚTROHRUDNÍKOVÝCH ORGÁNOV** patria do II.kapitoly MKCH-10 - Nádory (MKCH-10, C00 - D48).

Zahŕňa stredné ucho.
Nezahŕňa mezotelióm (C45.-).

**C30 - ZHUBNÝ NÁDOR NOSOVEJ DUTINY A STREDNÉHO UCHA**

C30.0 - Nosová dutina
:Nosová chrupka
:Nosová mušľa
:Vnútorný nos
:Nosová priehradka
:Predsieň nosa
:Nezahŕňa:
::nosovú kosť (C41.0)
::nos NS (C76.0)
::bulbus olfactorius (C72.2)
::zadný okraj priehradky a choany (C11.3)
::kožu nosa (C43.3, C44.3)
C30.1 - Stredné ucho
:Sluchová trubica
:Vnútorné ucho
:Dutiny hlávkového výbežku
:Nezahŕňa:
::zvukovod (vonkajší) (C43.2, C44.2)
::vonkajší kostený zvukovod (C41.0)
::ušnú chrupku (C49.0)
::kožu (vonkajšieho) ucha (C43.2, C44.2)

**C31 - ZHUBNÝ NÁDOR PRINOSOVÝCH DUTÍN**

C31.0 - Čeľustná dutina - sinus maxillaris
:Antrum Highmori
C31.1 - Čuchová dutina - sinus ethmoidales
C31.2 - Čelová dutina - sinus frontalis
C31.3 - Dutina klinovej kosti - sinus sphenoidalis
C31.8 - Presahujúca lézia paranazálnych dutín
C31.9 - Nešpecifikovaná prinosová dutina

**C32 - ZHUBNÝ NÁDOR HRTANA**

C32.0 - Hlasivka - glottis
:Hlasivkové väzy (pravé) NS
C32.1 - Supraglottis
:Aryepiglotická krkva, hrtanová strana
:Príklopka (nadjazyková, suprahyoidná časť) NS
:Nepravé hlasivkové väzy
:Zadná (hrtanová) plocha príklopky
:Komorové väzy
:Nezahŕňa:
::prednú plochu príklopky (C10.1)
::aryepiglotickú krkvu
:::NS (C13.1)
:::hypofaryngovú stranu (C13.1)
:::okrajové pásmo (C13.1)
C32.2 - Subglottis
C32.3 - Hrtanová chrupka
C32.8 - Presahujúca lézia hrtana
C32.9 - Hrtan, bez špecifikácie

**C33 - ZHUBNÝ NÁDOR PRIEDUŠNICE**

**C34 - ZHUBNÝ NÁDOR PRIEDUŠIEK A PĽÚC**

C34.0 - Hlavná prieduška
:Hrebeň priedušnice - carina
:Pľúcna brána - hilus
C34.1 - Horný lalok, prieduška alebo pľúca
C34.2 - Stredný lalok, prieduška alebo pľúca
C34.3 - Dolný lalok, prieduška alebo pľúca
C34.8 - Presahujúca lézia priedušky a pľúc
C34.9 - Prieduška alebo pľúca bez špecifikácie

**C37 - ZHUBNÝ NÁDOR TÝMUSU**

**C38 - ZHUBNÝ NÁDOR SRDCA, MEDZIPĽÚCIA (MEDIASTÍNA) A POHRUDNICE**

Nezahŕňa mezotelióm (C45.-).

C38.0 - Srdce
:Osrdcovník
:Nezahŕňa veľké cievy (C49.3).
C38.1 - Predné medzipľúcie
C38.2 - Zadné medzipľúcie
C38.3 - Nešpecifikovaná časť medzipľúcia
C38.4 - Pohrudnica
C38.8 - Presahujúca lézia srdca, medzipľúcia a pohrudnice

**C39 - ZHUBNÝ NÁDOR INÝCH A NEPRESNE URČENÝCH MIEST DÝCHACEJ SÚSTAVY A VNÚTROHRUDNÍKOVÝCH ORGÁNOV**

Nezahŕňa:
*vnútrohrudníkový NS (C76.1)
*hrudníkový NS (C76.1)

C39.0 - Nešpecifikovaná časť horných dýchacích ciest
C39.8 - Presahujúca lézia dýchacích a vnútrohrudníkových orgánov
:Zhubný nádor dýchacích a vnútrohrudníkových orgánov, ktorého miesto vzniku nemožno zatriediť pod žiadnu z položiek C30 - C39.0
C39.9	Nepresne určené lokalizácie v dýchacej sústave
:Dýchacie orgány NS 

## Zdroj
*Národné centrum zdravotníckych informácií

Kategória:MKCH-10
Zhubné nádory kosti a kĺbovej chrupky (MKCH-10)

**C40 - C41: ZHUBNÉ NÁDORY KOSTI A KĹBOVEJ CHRUPKY** patria do II.kapitoly MKCH-10 - Nádory (MKCH-10, C00 - D48).

Nezahŕňa kostnú dreň NS (C96.7) a synoviálnu membránu (C49.-).

**C40 - ZHUBNÝ NÁDOR KOSTI A KĹBOVEJ CHRUPKY KONČATÍN**

C40.0 - Lopatka a dlhé kosti hornej končatiny
C40.1 - Krátke kosti hornej končatiny
C40.2 - Dlhé kosti dolnej končatiny
C40.3 - Krátke kosti dolnej končatiny
C40.8 - Presahujúca lézia kosti a kĺbovej chrupky končatín
C40.9 - Nešpecifikovaná kosť a kĺbová chrupka končatiny

**C41 - ZHUBNÝ NÁDOR KOSTI A KĹBOVEJ CHRUPKY INÝCH A NEŠPECIFIKOVANÝCH LOKALIZÁCIÍ**

Nezahŕňa:
*kosti končatín (C40.-)
*chrupku
**ucha (C49.0)
**hrtana (C32.3)
**končatín (C40.-)
**nosa (C30.0-)

C41.0 - Kosti lebky a tváre
:Čeľusť - maxilla
:Očnica - orbita
:Nezahŕňa karcinóm akéhokoľvek typu okrem intraoseálneho a odontogénneho karcinómu
::čeľustnej dutiny (C31.0)
::horného ďasna (C03.0)
::dolného ďasna (sánky) (C41.1)
C41.1 - Sánka - mandibula
:Kosť dolného ďasna
:Nezahŕňa karcinóm akéhokoľvek typu okrem intraoseálneho a odontogénneho karcinómu
::ďasna NS (C03.9)
::dolného ďasna (C03.1)
::čeľuste - horného ďasna (C41.0)
C41.2 - Chrbtica
:Nezahŕňa krížovú kosť a kostrč (C41.4).
C41.3 - Rebrá, mostík a kľúčna kosť
C41.4 - Panvové kosti, krížová kosť a kostrč
C41.8 - Presahujúce lézie kosti a kĺbovej chrupky
:Zhubný nádor kosti a kĺbovej chrupky, ktorého miesto vzniku nemožno zatriediť do žiadnej z položiek C40 - C41.4.
C41.9 - Nešpecifikovaná kosť a kĺbová chrupka 

## Zdroj
*Národné centrum zdravotníckych informácií

Kategória:MKCH-10
1011 Laodamia

**1011 Laodamia** je planétka s priemerom približne 38 km, ktorú objavil K. Reinmuth 5. januára 1924.

## Externé odkazy

Kategória:Planétky 1001 – 1250
Kategória:Astronomické objekty objavené v roku 1924
Melanóm a iné zhubné nádory kože (MKCH-10)

**C43 - C44: MELANÓM A INÉ ZHUBNÉ NÁDORY KOŽE** patria do II.kapitoly MKCH-10 - Nádory (MKCH-10, C00 - D48).

**C43 - MALÍGNY MELANÓM KOŽE**

Zahŕňa morfologické kódy M872 - M879 s kódom správania/3.
Nezahŕňa zhubný melanóm kože pohlavných orgánov (C51 - C52, C60.-, C63.-)

C43.0 - Malígny melanóm pery
:Nezahŕňa jasnočervený okraj pery (C00.0 - .2).
C43.1 - Malígny melanóm mihalnice vrátane kútika
C43.2 - Malígny melanóm ucha a vonkajšieho zvukovodu
C43.3 - Malígny melanóm iných a nešpecifikovaných častí tváre
C43.4 - Malígny melanóm vlasatej časti hlavy a krku
C43.5 - Malígny melanóm trupu
:Análny(a)
::okraj
::koža
:Perianálna koža
:Koža prsníka
:Nezahŕňa anus NS (C21.0).
C43.6 - Malígny melanóm hornej končatiny vrátane pleca
C43.7 - Malígny melanóm dolnej končatiny vrátane bedra
C43.8 - Presahujúci malígny melanóm kože
C43.9 - Nešpecifikovaný malígny melanóm kože
:Melanóm (malígny) NS

**C44 - INÉ ZHUBNÉ NÁDORY KOŽE**

Zahŕňa:	
*zhubný nádor
::mazových žliaz
::potných žliaz
Nezahŕňa:
*Kaposiho sarkóm (C46.-)
*malígny melanóm kože (C43.-)
*kožu pohlavných orgánov (C51 - C52, C60.-, C63.-)

C44.0 - Koža pery
:Bazocelulárny karcinóm pery
:Nezahŕňa zhubný nádor pery (C00.-).
C44.1 - Koža mihalnice vrátane kútika
:Nezahŕňa spojivové tkanivo mihalnice (C49.0)
C44.2 - Koža ucha a vonkajšieho zvukovodu
:Nezahŕňa spojivové tkanivo ucha (C49.0)
C44.3 - Koža iných a nešpecifikovaných častí tváre
C44.4 - Koža vlasatej časti hlavy a krku
C44.5 - Koža trupu
:Análny(a)
::okraj
::koža
:Perianálna koža
:Koža prsníka
:Nezahŕňa anus NS (C21.0).
C44.6 - Koža hornej končatiny vrátane pleca
C44.7 - Koža dolnej končatiny vrátane bedra
C44.8 - Presahujúca lézia kože
C44.9 - Nešpecifikovaný zhubný nádor kože 

## Zdroj
*Národné centrum zdravotníckych informácií

Kategória:MKCH-10
1040 Klumpkea

**1040 Klumpkea** je planétka s priemerom približne 42 km, ktorú objavil B. Jekhovsky 20. januára 1925.

## Externé odkazy

Kategória:Planétky 1001 – 1250
Kategória:Astronomické objekty objavené v roku 1925
1008 La Paz

**1008 La Paz** je planétka s priemerom približne 40 km, ktorú objavil M. F. Wolf 31. októbra 1923. Je pomenovaná podľa mesta La Paz v Bolívii.

## Externé odkazy

Kategória:Planétky 1001 – 1250
Kategória:Astronomické objekty objavené v roku 1923
1068 Nofretete

**1068 Nofretete** je planétka s priemerom približne 26 km, ktorú objavil E. Delporte 13. septembra 1926.

## Externé odkazy

Kategória:Planétky 1001 – 1250
Kategória:Astronomické objekty objavené v roku 1926